**GRADITELJSKA, PRIRODOSLOVNA I RUDARSKA ŠKOLA U VARAŽDINU**

Raspisuje:

**NATJEČAJ**

Za nastavnike u pratnji za **Erasmus+ projekt**

2025-1-HR01-KA121-VET-000319851

(BIM tool to manage building projects – short term learning mobility)

**1. UVOD**

Imenice muškoga roda („kandidat“ i „nastavnik“) koje se koriste u daljnjem tekstu natječaja odnose se na oba spola. Na natječaj se mogu javiti nastavnici i stručni suradnici Graditeljske, prirodoslovne i rudarske škole u Varaždinu. Nakon provedene selekcije odabrani nastavnici sudjelovati će u pripremama za Erasmus+ projekt 2025-1-HR01-KA121-VET-000319851 – Short-term learning mobility u kojem će sudjelovati kao pratitelji učenika. Projekt će se provesti u planiranom razdoblju od 07.02.2026. - 21.02.2026. U Sevilli, Španjolska.

**2. KRITERIJI ODABIRA KANDIDATA**

Pravo prijave imaju svi nastavnici i stručni suradnici Graditeljske, prirodoslovne i rudarske škole u Varaždinu. Od prijavljenih kandidata odabrati će se 2 nastavnika (1 nastavnik na listi čekanja)

Bodovanje i odabir kandidata izvršit će se prema sljedećim kriterijima:

1. Motivacija za učenjem i stjecanjem novih kompetencija i iskustava (procjena na temelju motivacijskog pisma napisanog na hrvatskom jeziku – maksimalno 5 bodova).
2. Znanje engleskog jezika - nastavnici će dokazati potvrdom EU Academy-a ili nekom drugom potvrdom.

Bodovi će se dodijeliti prema sljedećem kriteriju: potvrda EU Academy-a ili potvrdom škole stranih jezika

A razina – 1 bod

B razina – 2 bod

C razina – 3 boda

1. Sudjelovanje u prošlim Erasmus+ projektima-

- sudjelovanje u Erasmus+ KA1 – 1 bod za svaku mobilnost

- sudjelovanje u Erasmus+KA2 – 1 bod za svaku mobilnost

- prvi puta sudjeluje- 3 boda

1. Provođenje aktivnosti na dosadašnjim projektima

* Provođenje priprema za mobilnosti učenika- 2 boda za svaku godinu provedbe pripremnih aktivnosti za KA1 ili KA2 projekte

Ukupno je moguće postići najviše 15 bodova

1. **POSTUPAK PRIJAVE**

Prijavna dokumentacija za Natječaj uključuje: Prijavnicu na natječaj, motivacijsko pismo i dokaz o znanju engleskog jezika.

Prijavnu dokumentaciju kandidati su dužni dostaviti u propisanom roku u zatvorenoj kuverti u tajništvo škole.

Obrazac motivacijskog pisma kao i obrazac za prijavu nalaze se u prilogu poziva. Na koverti potrebno naznačiti broj projekta i u nastavku staviti kraticu BIM.

Nepotpune i/ili nepravovremene prijave neće se uzeti u razmatranje.

1. **ZADUŽENJA NASTAVNIKA U PRATNJI**

* pomoć koordinatoru projekta u organizaciji i provedbi svih potrebnih priprema prije same mobilnosti (kulturoloških, stručnih, financijskih i jezičnih priprema, sudjelovanje u organizaciji i održavanju sastanka)
* pratnja i pomoć učenicima za vrijeme trajanja mobilnosti (nadzor u mjestu boravka učenika tijekom mobilnosti i sigurnost za vrijeme putovanja u inozemstvo i povratka)
* praćenje redovitosti izvršavanja obveza učenika tijekom trajanja kratkotočne mobilnosti u svrhu učenja (popunjavanje Liste prisutnosti, Dnevnika učenja), o čemu će po povratku obavijestiti projektni tim, što će poslužiti za kasniju evaluaciju
* pomoć učenicima u pripremi prezentacija o stečenom znanju na kratkoročnoj mobilnosti u svrhu učenja tijekom mobilnosti
* sudjelovanje u diseminaciji rezultata projekta izvješćivanjem o iskustvu kratkoročne mobilnosti u svrhu učenja (članovima Nastavničkog vijeća, Vijeću roditelja, učenicima i široj zajednici)

1. **OBJAVA I TRAJANJE NATJEČAJA**

Natječaj se objavljuje 22. rujna 2025. godine i traje do 29. rujna 2024. godine u 12.00 sati. Natječaj se objavljuje na oglasnoj ploči Erasmus+ projekta i na mrežnim stranicama škole.

1. **OBJAVA REZULTATA NATJEČAJA I PRAVO ŽALBE**

Pristigle prijave razmotriti će Povjerenstvo u sastavu:

1. Ravnateljica Vesna Vrček, prof
2. koordinator Erasmus + projekata Alen Lacko, mag.theol.
3. psiholog Damir Posavec, dipl.psych.,

a u skladu s kriterijima navedenima pod točkom 2. ovoga Natječaja.

Rezultati Natječaja će biti objavljeni najkasnije do 2. listopada 2025. godine na oglasnoj ploči škole i na mrežnim stranicama škole.

Kandidati imaju pravo uvida u natječajnu dokumentaciju i pravo žalbe najkasnije do 03. listopada 2025. godine. Žalbu podnose ravnateljici škole.

Objava konačnih rezultata natječaja biti će 06. listopada.2025. godine na oglasnoj ploči škole i na mrežnim stranicama škole.

1. **DODATNE INFORMACIJE**

Za sve dodatne informacije vezane za ovaj Natječaj kandidati se mogu obratiti na e-mail adresu škole: gprs@ss-gprs-vz.skole.hr, ili ravnateljici Vesni Vrček.

U Varaždinu, 21. rujna 2025..

Ravnateljica Graditeljske, prirodoslovne i rudarske škole

Vesna Vrček, prof.